Odense Adresse-Contoirs Efterretninger, 1847-06-19
Den slesvigske Forening feirede iaar sin Stiftelsesdag den 12 Juni paa Rødding Høiskole. Det for Anstalten anskaffede anseelige Dannebrogsslag heisedes over Altanen i Haven ved Solens Opgang, hilset med 9 Glædeskud og Afsyngning af Dannebrogssangen af Eleverne. Op paa Formiddagen indfandt sig Foreningens Medlemmer og andre Jndbudne fra alle Kanter i stort Antal. Festligheden og Forhandlingerne aabnedes ved en Tale i Læsesalen af Skolens Forstander Hr. Pastor Helweg, hvori han skildrede trende i Danmarks Historie forekommende Trængselstider (1332 - til i de 40, 1659 og 1807-1814), deres Aarsager og hvad der hver Gang frelste Landet fra den nære Undergang. Foredraget efterlod et stærkt Jndtryk paa Forsamlingen. J den derpaa afholdte Generalforsamling vedtoges nogle Modificationer i Selskabets Love, der hovedsageligen angik Foreningens Forhold til Høiskolen, der er at betragte som en Myndling, hvis Anliggender styres af Directionen som dens Kurator under de af Foreningen lovbestemte Betingelser. Trefjerdedelen af Foreningens aarlige Jndtægter i Kontingent vil fra nu af ogsaa tilflyde Anstalten og foreløbig blive anvendt til Afbetaling af sammes Gjæld. Kontingentet, fastsat til 1 Rbd. aarlig af hvert Medlem, erlægges prænumerando. Efter Mødet indtoges et Festmaaltid i Elevhusets Spisesal, ved hvilket under Glæde og Munterhed en Mængde pa(Dykke.) triotiske Skaaler udbragtes. Torsdagen den 27 Mai 1847 afholdt Jndustri foreningen i Kjøbenhavn sin aarlige ordentlige Generalforsamling, hvilken dirigeredes af Lector Wilkens. J den af Selskabets Sekretair oplæste Beretning hedder, det: "Omtrent samtidig med forrige Aars Generalforsamling afholdtes i Odense et Landmandsmøde, med hvilket var forbundet en Bazar af landveconomiske og industrielle Gjenstande. Bestyrelsen, som indsaae Ønskeligheden af at der i Provindsstederne maatte vækkes, Sands og Jnteresse for deslige Udstillinger, fandt at der var god Anledning til af Foreningens Kasse at afholde en Deel af de Omkostninger, der vilde være forbundne med Oversendelsen af Gjenstandene, idet dette tildeels vilde betinge Bazarens Fuldstændiggjørelse. Af den Beretning med Regnskab, som Udstillings-Committeen har meddeelt i Qvartalsberetningernes 6te Aargang, ville Medlemmerne have erfaret, at Selskabet herved paaførtes en Udgift, der maa ansees ikke ubetydelig i Forhold til Selskabets pecuntaire Kræfter; men Bestyrelsen har det Haab, at denne Opoffrelse ikke vil være uden Frugter for Fremtiden. - Paa de 14 forskjellige Priisopgaver, som Bestyrelsen i Begyndelsen af 1846 har udsat ved en særegen dertil udvalgt Committee, er indkommen 5 Besvarelser, hvis Bedømmelse overdrages Selskabets Tidsskrifts- og Foredrags-Committee. Denne Committee har kun fundet Anledning til at belønne 2de af de indsendte Besvarelser, nemlig den som indkom paa Spørgsmaalet: "Er det sandsynligt, at en Toldforening mellem de tre nordiske Riger vilde have en gavnlig Jndflydelse paa disses Jndustri og Handel, og hvorledes kunne de væsenligste Hindringer for en saadan Forening overvindes. Og dernæst den som er indkommen paa Spørgsmaalet: Er det for Jndustriens Skyld ønskeligt, at en Lov for Actieforeninger i Danmark udgaaer, og hvilke maatte dens Hovedbestemmelser være." Disse Afhandlinger ville, efter at være honorerede, blive meddeelte i Qvartalsberetningerne."